Vakond riasztás bió módszerekkel 4. - Márk kertje
Az előző vakondokkal kapcsolatos bejegyzéseim mellett azért vannak még olyan praktikák, amelyek már évszázadok óta a kertek mélyén ott található. Vannak, akiknél az egyik, másoknál a másik módszer válik be. Ezek közül sok ilyen házilag alkalmazható "csodaszereket" szedett össze a http://balkonada.cafeblog.hu oldal:
"Vakondűző praktikák a kertbe
A fél méterrel a földfelszín alatti járatokban téli álmát alvó, 18-20 cm-re növő vakond tavasszal szaporodik és jelenik meg a kertekben. Négy-öt kölykének élelmet keresve sok kárt okoz, de nagyon hasznos is. Pusztítja a talajban élő és károsító cserebogár pajorokat, csigákat, lótücsköket, drótférgeket, százlábúakat. Megfogja és elfogyasztja a járatába került házi egeret és mezei pockot. Ugyanakkor kedvelt csemegéje a földigiliszta, az egyik leghasznosabb talajlakó, aki lazítja, forgatja a termőföldet.
Legfőbb ellensége a gólya, amely hosszú csőrét belefúrja a vakondtúrásba és élve nyeli le a kis állatot. A macska és a kutya sem igazán tűri meg a kertben.
Ha szeretnénk a kertünktől távol tartani a vakondot, egy tényt ne felejtsünk el: a vakond védett állat. A legtöbb vakond elleni módszer a kis állatok különleges szaglását és hallását alapul véve alakult ki.
A gázolajba vagy petróleumba mártott rongy vakondjáratba helyezése az egyik legősibb trükk. A bűzös szag menekülésre készteti a nem kívánatos vendéget. Ennek modernebb változata a kereskedelmi forgalomban is kapható füstpatron, amiből áradó mérgező gáz elpusztítja az állatot.
A hangokkal operál a sörösüveg módszer. Ha a hosszú nyakú üveget majdnem a pereméig beássuk a földbe, a légáramlás rezgésbe hozza az üveget, aminek hangját a vakond nem képes elviselni. Kaphatók elektromos vakondriasztók, amik a vakondok számára kibírhatatlan, az emberi fül számára viszont hallhatatlan frekvenciájú hangokat sugároznak. A hangok elűzik a hívatlan látogatókat.
“Nekünk a kávézacc segített. Beöntöttük a lyukba, nem ártott a környezetnek, a vakond pedig elvándorolt.”
Nagyné Piroska: “Lehet kapni napelemes vakond riasztót, ami egy kis rezdülésre sípol. 50 m távolságig van hatása. Nekem ilyen van és azóta nincs vakond. Praktikerben vettem 3600ft volt. Nekem bevált. Vagy 3 éve van nekem, azóta a füvem nem túrja ki a vakond. Volt amikor durta a földet az elkezdett sípolni és utána nem látunk semmit. Nekem két db van éjjel is sípol.“
“Nekünk a sörösüveges módszer jött be nagyon. Parkosított kertünk van, utáljuk, ha feltúrja a gyepet a vakond.
Elástunk a kert pár pontján olyan klasszikus sörösüvegeket (tehát amik tényleg üvegből vannak, hosszú a nyakuk, stb). Nyakkal felfelé ássátok el, a szája kb 10 cm hosszan álljon ki a földből. Az üveg legyen üres (időnként ki kell öntögetni belőlük a vizet majd).
Ebben a legkisebb légmozgás is olyan zúgást kelt, amit a vakond a föld alatt zavarónak, ijesztőnek érzékel, így elkerüli a kertet.
Ha a kert széleire teszitek az üvegeket, ami logikus, és barnát vagy zöldet használtok (környezettől függően, tehát növény közé, vagy homokba kerül), akkor észrevétlen, semmi esetre sem zavaró látvány, és mégis hatásos. Most télire kiszedtük a mieinket a földből, hát szinte rögtön keletkezett 4 bazi nagy túrás. Úgyhogy ma visszaásom őket, amíg nem fagy.”
Azt biztos, hogy először az egyszerűbb és olcsóbb módszerekkel kísérleteznék. A kávézacc és a savanyúság lé szimpatikus számomra."
Talán az lenne a megoldás, hogy mindegyik praktikát ki kellene próbálni, és eldönteni melyik a legjobb megoldás.